CELEX: 62011CN0289
Language: sk
Date: 2011-06-09 00:00:00
Title: Vec C-289/11 P: Odvolanie podané 9. júna 2011 : Legris Industries SA proti rozsudku Všeobecného súdu (ôsma komora) z  24. marca 2011 vo veci T-376/06, Legris Industries/Komisia

27.8.2011   
            
            
               SK
            
            
               Úradný vestník Európskej únie
            
            
               C 252/17
            
         Odvolanie podané 9. júna 2011: Legris Industries SA proti rozsudku Všeobecného súdu (ôsma komora) z 24. marca 2011 vo veci T-376/06, Legris Industries/Komisia
   (Vec C-289/11 P)
   2011/C 252/31
   Jazyk konania: francúzština
   
      Účastníci konania
   
   
      Odvolateľka: Legris Industries SA (v zastúpení: A. Wachsmann a S. Thibault-Liger, advokáti)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               
                  
                     v prvom rade,
                  
               
               
                           —
                        
                        
                           zrušiť ako celok na základe článku 256 ZFEÚ a článku 56 Protokolu č. 3 o Štatúte Súdneho dvora Európskej únie rozsudok Všeobecného súdu z 24. marca 2011, Legris Industries/Európska komisia, vo veci T-376/06,
                        
                     
                           —
                        
                        
                           vyhovieť návrhom predloženým spoločnosťou Legris Industries SA v prvostupňovom konaní pred Všeobecným súdom,
                        
                     
                           —
                        
                        
                           v dôsledku toho,
                           
                                       —
                                    
                                    
                                       zrušiť rozhodnutie Európskej komisie K(2006) 4180 v konečnom znení z 20. septembra 2006 týkajúce sa konania podľa článku 81 Zmluvy ES a článku 53 Dohody EHP (Vec COMP/F-1/38.121 — Tvarovky) v časti, v ktorej sa týka spoločnosti Legris Industries SA, ako aj odôvodnenie, ktoré podopiera jeho výrok v rozsahu, v ktorom toto rozhodnutie ukladá pokutu spoločnosti Legris Industries SA z dôvodu vyvodenia zodpovednosti za konanie, za ktoré bola uznaná za zodpovednú spoločnosť Comap, a
                                    
                                 
                                       —
                                    
                                    
                                       vyhovieť spoločnosti Legris Industries SA, aby sa uznali za jej vlastné podania, návrhy a žiadosti spoločnosti Comap smerujúce proti už citovanému rozhodnutiu Európskej komisie,
                                    
                                 
                     
         
               —
            
            
               
                  
                     subsidiárne,
                   zrušiť na základe článku 261 ZFEÚ pokutu vo výške 46,8 milióna eur, z toho 18,56 milióna eur solidárne s Comap uloženú spoločnosti Legris Industries SA v článku 2 písm. g) už citovaného rozhodnutia Európskej komisie alebo znížiť na základe článku 261 ZFEÚ túto pokutu 46,8 milióna eur na primeranú sumu,
            
         
               —
            
            
               v každom prípade zaviazať Európsku komisiu na náhradu všetkých trov konania vrátane trov, ktoré vznikli spoločnosti Legris Industries SA v konaní pred Všeobecným súdom.
            
         
      Odvolacie dôvody a hlavné tvrdenia
   
   Odvolateľka uvádza štyri odvolacie dôvody na podporu svojho odvolania.
   Vo svojom prvom odvolacom dôvode Legris Industries tvrdí, že došlo k porušeniu jej práva na preskúmanie veci nestranným a nezávislým súdom, keďže preskúmanie rozhodnutia Komisie, teda inštitúcie, ktorá kumuluje vyšetrovacie a sankčné funkcie uskutočnené Všeobecným súdom, sa obmedzilo na preskúmanie zjavne nesprávnych právnych a skutkových posúdení, pričom nedošlo k preskúmaniu v rámci neobmedzenej právomoci zakladajúcemu sa na úplnom preskúmaní skutkových okolností veci a najmä predložených dôkazov.
   Vo svojom druhom odvolacom dôvode, ktorý má tri časti, odvolateľka vytýka porušenie zásad, ktorými sa riadi pripísanie materskej spoločnosti zodpovednosti za porušenie článku 101 ZFEÚ, za ktoré bola uznaná za zodpovednú jej dcérska spoločnosť. V prvej časti tohto odvolacieho dôvodu odvolateľka najskôr tvrdí, že vo vzťahu k nej uplatnenie prezumpcie de facto nevyvrátiteľnej zodpovednosti za konanie jej dcérskej spoločnosti Comap je neprípustnej povahy v zmysle práva Únie, vzhľadom na represívnu povahu sankcie, ktorá jej bola uložená. V druhej časti tohto odvolacieho dôvodu odvolateľka ďalej tvrdí, že uplatnenie tejto de facto nevyvrátiteľnej prezumpcie zodpovednosti vo vzťahu k nej vyplýva zo zamietnutia jej tvrdení Všeobecným súdom na základe nedostatočného a protichodného odôvodnenia. V tretej časti tohto odvolacieho dôvodu odvolateľka namieta proti porušeniu judikatúry, ktorá vyvracia uplatnenie tejto prezumpcie zodpovednosti na finančné holdingy nevykonávajúce operatívnu činnosť, ako aj zásad rovnosti zaobchádzania a legitímnej dôvery.
   Vo svojom treťom odvolacom dôvode materská spoločnosť tvrdí, že došlo k porušeniu zásad rovnosti zaobchádzania, osobnej zodpovednosti a individualizácie trestov vyplývajúcich z toho, že Všeobecný súd odmietol odvolateľke, aby mala prospech z dôvodov na zrušenie napadnutého rozhodnutia predložených jej dcérskou spoločnosťou Comap, hoci jej bola pripísaná zodpovednosť za konanie, za ktoré bola uznaná za zodpovednú spoločnosť Comap.
   Vo svojom štvrtom a poslednom odvolacom dôvode odvolateľka nakoniec navrhuje Súdnemu dvoru, aby vo vzťahu k nej vyvodil dôsledky v prípade, že bude zrušený rozsudok Comap na základe odvolacích dôvodov predložených spoločnosťou Comap v rámci jej odvolania.